Vier ‘stropers’ in Krugerwildtuin gevangArgieffoto: Reint Dykema Vier vermeende renosterstropers is tussen Dinsdag en Donderdag in die Krugerwildtuin in hegtenis geneem. Volgens Ike Phaahla, ŉ woordvoerder van SANParke, is twee verdagtes Dinsdag in hegtenis geneem en die ander twee verdagtes is Donderdag in die vroeë oggendure aangekeer. “ŉ Hoëkaliber-jaggeweer, ammunisie en jaggereedskap is in die verdagtes se besit gevind,” het Phaahla gesê. Die verdagtes moet binnekort in die hof verskyn. In ŉ afsonderlike voorval is ŉ vermeende stroper in Mahlangeni in Limpopo doodgeskiet toe drie verdagtes en wildbewaarders in ŉ skietgeveg betrokke geraak het. Dit is in die stadium nie bekend of die ander twee verdagtes in hegtenis geneem is nie.